**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

# **HOTĂRÂREA NR. 127**

**din 31 august 2023**

**privind aprobarea acordului de parteneriat între municipiul Câmpulung Moldovenesc și Comuna Cumpăna, județul Constanța, în vederea organizării Taberei de vară pentru elevii cu rezultate deosebite obținute în**

**anul școlar 2022-2023**

Consiliul Local al municipiului Câmpulung Moldovenesc, întrunit în ședința ordinară din data de 31 august 2023;

Având în vedere:

-Referatul de aprobare a primarului municipiului Câmpulung Moldovenesc, înregistrat la nr. 30885 din 29.08.2023;

-Raportul Direcției economice din cadrul Primăriei municipiului Câmpulung Moldovenesc, înregistrat la nr. 30886 din 29.08.2023;

-Raportul Compartimentului juridic din cadrul Primăriei municipiului Câmpulung Moldovenesc, înregistrat la nr. 30887 din 29.08.2023;

-Raportul Compartimentului CNIPT din cadrul Primăriei municipiului Câmpulung Moldovenesc, înregistrat la nr. 30888 din 29.08.2023;

-Avizul Comisiei de specialitate a Consiliului Local;

-Solicitarea comunei Cumpăna, jud. Constanța, înregistrată la nr. 30869 din 28.08.2023;

-Prevederile Cap. II, pct.7 lit. f), coroborat cu pct. 9 lit. b) și d) din anexa nr. 2 la Legea nr. 273/2006 privind finanțele publice locale, cu modificările și completările ulterioare;

În temeiul art. 129 alin. (2) lit. e), alin. (7) lit. a), alin. (9) lit. c), art. 139 alin. (3) lit. f) și art.140 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**(1)Se aprobă acordul de parteneriat între municipiul Câmpulung Moldovenesc și Comuna Cumpăna, județul Constanța, în vederea organizării Taberei de vară pentru elevii cu rezultate deosebite obținute în anul școlar 2022-2023, conform anexei care face parte integrantă din prezenta hotărâre.

(2)Se aprobă alocarea din bugetul local al municipiului Câmpulung Moldovenesc, a sumei de 28000 lei, din capitolul 67.50. - „Cultură, recreere și religie, pentru organizarea Taberei de vară pentru elevii.

**Art.2.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Berențan Corneliu-Petru** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |